paragraph_text: Vidjevši da stvari izmiču, tamošnji Hrvati su se angažirali i pokušali nekim novim mjerama spasiti Bajski trokut za Kraljevinu SHS. Josip Đido Vuković, koji je bio iz tih krajeva je pokrenuo akciju kojom bi se zamijenilo Potisje koje je bilo naseljeno uglavnom Mađarima za Bajski trokut, no time je sebe navukao bijes vlasti koje su imale druge interese i koje su ga optužile za veleizdaju.